gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8534, del 24-04-2019 (2019/3055)

Notificació de la sentència dictada en el judici verbal número 1037/2017.
-------------------------------------------------------------------------

### Dades del document

Número de DOGV
:   8534

Data del DOGV
:   24-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3055


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el judici verbal número 1037/2017. [2019/3055]  
De: Encarnación Hernández Torres.  
Procurador: Francisco J. Maseres Sánchez.  
Contra: Yohanny Montero Encarnación i Ruth Encarnación Montero.  
  
En aquest procediment de judici verbal número 1037/2017 seguit a instàncies d'Encarnación Hernández Torres contra Yohanniy Montero Encarnación i Ruth Encarnación Montero, s'ha dictat sentència número 179/2018, de 31 de juliol, que entre altres, inclou els següents particulars:  
  
[?.]  
  
Notifiqueu aquesta resolució a les parts i feu-los saber que en contra es pot interposar recurs d'apel·lació, davant d'aquest jutjat dins del termini de 20 dies comptats des de l'endemà de la notificació. En la interposició del recurs l'apel·lant haurà d'exposar les al·legacions en què es base la impugnació, a més de citar la resolució objecte d'apel·lació i els pronunciaments que impugnen.  
Per a l'admissió a tràmit del recurs prèviament haurà de constituir-se depòsit en quantia de 50 euros i ingressar-ho en el compte d'aquest jutjat, tot indicant en les observacions del document d'ingrés que es tracta d'un recurs seguit del codi 00 i tipus concret del recurs, de conformitat amb el que s'estableix en l'apartat 5é de la disposició addicional quinzena de la Llei orgànica 611985 del poder judicial, excepte concurrència dels supòsits d'exclusió que s'hi preveuen (Ministeri Fiscal, Estat, comunitats autònomes, entitats locals i organismes autònoms dependents de tots ells) o beneficiaris d'assistència jurídica gratuïta.  
  
Atés que aquestes demandades, Yohanniy Montero Encarnación i Ruth Encarnación Montero, es troben en parador ignorat, s'expedeix aquest edicte perquè els servisca de notificació de forma deguda.  
  
Orihuela, 20 de març de 2019.- La lletrada de l'Administració de justícia: Ana Isabel Maldonado Ballester.
Diari Oficial de la Generalitat Valenciana


Sumari del DOGV 8477, del 01-02-2019 (2019/606)

RESOLUCIÓ de 16 de gener de 2019, del director general, per la qual s'acorda l'aprovació i la publicació de la relació de llocs de treball de Societat Projectes Temàtics de la Comunitat Valenciana, SAU.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/606


Data del document
:   16-01-2019

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Resolució

Descriptors 

:   * concurs administratiu

RESOLUCIÓ de 16 de gener de 2019, del director general, per la qual s'acorda l'aprovació i la publicació de la relació de llocs de treball de Societat Projectes Temàtics de la Comunitat Valenciana, SAU.  
  
 [2019/606]  
Atés l'informe favorable de la Direcció General del Sector Públic, Model Econòmic i Patrimoni de la Generalitat Valenciana, de 2 d'agost de 2018, i la massa salarial autoritzada per la Direcció General de Pressupostos de la Generalitat Valenciana, de 2 d'agost de 2018, s'aprova la relació de llocs de treball de Societat Projectes Temàtics de la Comunitat Valenciana, SAU, així com la seua publicació en el Diari Oficial de la Generalitat Valenciana, en la qual es defineix la denominació de cada lloc de treball, la retribució d'aquest, la forma d'accés i provisió, la naturalesa del lloc, l'adscripció orgànica, el conveni col·lectiu d'aplicació, el lloc de realització, les funcions del lloc i els requisits de formació per al seu acompliment.  
  
Alacant, 16 de gener de 2019.- El director general: Antonio Rodes Juan.
Diari Oficial de la Generalitat Valenciana


Sumari del DOGV 8705, del 26-12-2019 (2019/10826)

Notificació de la sentència dictada en el judici verbal número 276/2018.
------------------------------------------------------------------------

### Dades del document

Número de DOGV
:   8705

Data del DOGV
:   26-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10515


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici verbal   
número 276/2018. [2019/10512]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que este jutjat ha dictat la Sentència número 257/2019, l'encapçalament i la part dispositiva de la qual s'ha ordenat publicar adaptats a la Instrucció 6/12 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com al que disposa la Llei orgànica de protecció de dades 15/1999, de 13 de desembre, que, literalment, és com segueix:  
  
«Procediment: judici verbal número 276/2018  
Demandant: Límite 24  
Demandat: Mally García Guzmán  
Magistrat jutge que la dicta: Javier Alba Marín  
Dénia, 7 d'octubre de 2019  
Part dispositiva de sentència: estimatòria.  
  
El text íntegre de la resolució es troba a la disposició de la part en l'oficina judicial.  
  
Mode d'impugnació: contra esta resolució no es pot interposar cap recurs (art. 455.1 LEC).»  
Atés que es desconeix el parador de la part demandada, Mally García Guzmán, estenc este edicte perquè li valga de notificació en deguda forma.  
  
Dénia, 21 d'octubre de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8695, del 11-12-2019 (2019/9689)

Notificació de la sentència dictada en el procediment ordinari número 246/2018.
-------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9689


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el procediment ordinari número 246/2018. [2019/9689]  
Ana Salmerón Martínez, lletrada de l'Administració de justícia del Jutjat de Primera Instància número 4 de Torrevieja, faig saber que, en el judici verbal 246/2018 seguit en aquest jutjat, s'ha dictat sentència de data 24 de maig de 2019, que s'ha acordat notificar a Larysa Zhuk, per desconéixer el seu parador.  
Se li fa saber que el text íntegre de les resolucions es troba a la seua disposició en la Secretaria d'aquest jutjat i que aquesta resolució no és ferma i en contra podrà interposar un recurs d'apel·lació en el termini de 20 dies davant d'aquest jutjat.  
I, amb la finalitat que valga de notificació en forma a Larysa Zhuk, expedisc aquest edicte.  
  
Torrevieja, 20 de setembre de 2019.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8532, del 18-04-2019 (2019/3232)

Informació pública de l'expedient de modificació substancial de l'autorització ambiental integrada número 641/AAI/CV, d'instal·lació industrial de fabricació de paviment i revestiments ceràmics a Onda.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3232


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de modificació substancial de l'autorització ambiental integrada número 641/AAI/CV, d'instal·lació industrial de fabricació de paviment i revestiments ceràmics a Onda. [2019/3232]  
De conformitat amb el que s'estableix en l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana, se sotmet a informació pública l'expedient número 084/18 IPPC/JOM, de modificació substancial de l'autorització ambiental integrada número 641/AAI/CV, promogut per la mercantil que s'indica a continuació:   
  
- Peticionari: Argenta Ceràmica, SL.  
- Emplaçament: Onda (Castelló), avinguda del Mediterrani, núm. 45.  
- Projecte: modificació substancial de la instal·lació industrial de fabricació de paviment i revestiments ceràmics. Capacitat productiva: 310.200 t/any (54.154.456 m²/any).  
  
El que es posa en general coneixement perquè, en el termini de 30 dies hàbils a partir de l'endemà a la publicació d'aquest anunci en el Diari Oficial de la Generalitat Valenciana, puguen presentar-se per les entitats i particulars interessats, les al·legacions que estimen convenients.  
Durant aquest termini els interessats podran examinar el projecte en la Conselleria d'Agricultura, Medi Ambient, Canvi Climàtic i Desenvolupament Rural, Servei de Prevenció i Control Integrat de la Contaminació, ciutat administrativa 9 d'Octubre, torre 1, 4a planta, c/ Democràcia, núm. 77, de València, així com a l'Ajuntament d'Onda, on estarà exposat en hores d'atenció al públic.  
Finalitzat el període d'informació pública s'anunciarà en el Diari Oficial de la Generalitat Valenciana, si escau, el moment en el qual podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural, l'informe relatiu a les al·legacions que si escau es presenten.  
  
València, 7 de març de 2019.- El director general de Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8458, del 07-01-2019 (2018/12686)

RESOLUCIÓ de 17 de desembre de 2018, de la Conselleria d'Educació, Investigació, Cultura i Esport, per la qual s'autoritza una transferència de crèdits del capítol 2 al capítol 1 del pressupost de despeses de l'Institut Valencià de Cultura.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8458

Data del DOGV
:   07-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/12934


Data del document
:   17-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 17 de desembre de 2018, de la Conselleria d'Educació, Investigació, Cultura i Esport, per la qual s'autoritza una transferència de crèdits del capítol 2 al capítol 1 del pressupost de despeses de l'Institut Valencià de Cultura. [2018/12211]  
La Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat crea per escissió de l'Institut Valencià de Cultura l'Institut Valencià de Conservació, Restauració i Investigació. La disposició transitòria quarta d'aquesta llei estableix que l'entrada en funcionament de l'Institut Valencià de Conservació, Restauració i Investigació es produirà quan entre en vigor el seu reglament orgànic i funcional. Fins a aqueix moment seguirà exercint les funcions la Subdirecció General de Conservació i Restauració de l'Institut Valencià de Cultura.  
La Direcció General de l'Institut Valencià de Cultura ha proposat la transferència de crèdits disponibles en el capítol 2 al capítol 1, per un import d'1.515.765 - per a atendre despeses de personal no previstos inicialment en el pressupost de l'entitat, i que s'han ocasionat com a conseqüència de la no-entrada en funcionament de l'Institut Valencià de Conservació, Restauració i Investigació.  
D'acord amb el que estableix la Llei 22/2017, de 29 de desembre, de pressupostos de la Generalitat per a l'exercici 2018, i vist l'informe favorable de la Direcció General de Pressupostos de data 26 de novembre de 2018, resolc:  
Autoritzar una modificació pressupostària consistent en una transferència de crèdit entre capítols del pressupost de despeses de l'Institut Valencià de Cultura, en els termes següents:  
- Disminució de la dotació del capítol 2 del pressupost de despeses per un total d'1.515.765 euros.  
- Augment de la dotació del capítol 1 del pressupost de despeses per un total d'1.515.765 euros.  
  
València, 17 de desembre de 2018.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8653, del 09-10-2019 (2019/9634)

DECRET 10/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Liliana Fernández Steiner.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9634


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 10/2019, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en la seua edició 2019, a Liliana Fernández Steiner. [2019/9634]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, amb la finalitat de premiar aquelles persones o entitats mereixedores de l'esmentada distinció.  
Liliana Fernández Steiner va nàixer a Benidorm, on va estudiar i va començar a practicar el voleibol platja.   
Va ser la primera espanyola a classificar-se per a uns jocs olímpics en aquesta modalitat esportiva, a Londres 2012, i ha sigut, durant 5 anys consecutius, campiona d'Espanya Absoluta (2009-2013).  
En el seu palmarés internacional cal destacar la participació en els Jocs Olímpics de Rio de Janeiro (2016), la medalla de plata en el campionat d'Europa (Klagenfurt, 2013), i dues medalles de bronze en els campionats d'Europa celebrats a la Haia (2012) i Moscou (2019).   
El passat 21 de setembre es va classificar per a participar en els pròxims jocs olímpics, que se celebraran a Tòquio, en 2020.  
  
Per això, com a reconeixement a l'esforç, motivació i voluntat de superació al llarg de la seua carrera esportiva, a proposta de la Comissió de Valoració per a la concessió de la Medalla i Placa de la Generalitat al Mèrit Esportiu, reunida el passat 29 de setembre,  
  
DECRETE  
  
Concedir la Medalla de la Generalitat al Mèrit Esportiu a Liliana Fernández Steiner.  
  
València, 7 d'octubre de 2019  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8626, del 03-09-2019 (2019/7903)

RESOLUCIÓ de 31 de juliol de 2019, de la Universitat d'Alacant per la qual es nomena professor titular d'universitat en l'àrea de coneixement de Llenguatges i Sistemes Informàtics.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8626

Data del DOGV
:   03-09-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7903


Data del document
:   31-07-2019

Organisme emissor
:   Universitat d'Alacant

Tipus de document
:   Resolució

Descriptors 

:   * funcionari

RESOLUCIÓ de 31 de juliol de 2019, de la Universitat d'Alacant per la qual es nomena professor titular d'universitat en l'àrea de coneixement de Llenguatges i Sistemes Informàtics. [2019/7903]  
De conformitat amb la proposta elevada per la Comissió nomenada per a jutjar la plaça de Professor/a Titular d'Universitat (DF02900), convocada per resolució de 30 d'abril de 2019 (BOE de 11 de maig de 2019), de l'àrea de coneixement de Llenguatges i Sistemes Informàtics, Departament de Llenguatges i Sistemes Informàtics, i presentada per l'interessat la documentació a què fa referència la base novena de la convocatòria.   
Este Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
  
Nomenar a Alejandro Mate Morga professor titular d'universitat de l'àrea de coneixement de Llenguatges i Sistemes Informàtics, adscrita al departament de Llenguatges i Sistemes Informàtics.   
  
Contra esta Resolució, que esgota la via administrativa, pot l'interessat interposar recurs contenciós administratiu davant del Jutjat Contenciós-Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que establix l'article 114 de la Llei 39/2015, de l'1 d'octubre, del Procediment Administratiu Comú de les Administracions Públiques, 6.4 de la Llei Orgànica 6/2001, de 21 de desembre, d'universitats i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 31 de juliol de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8480, del 06-02-2019 (2019/811)

Informació pública del projecte de reparcel·lació del sector TO-3 de la partida de Torrellano del Pla general.
--------------------------------------------------------------------------------------------------------------

### Dades del document

Número de DOGV
:   8480

Data del DOGV
:   06-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/811


Data del document
:   25-01-2019

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública del projecte de reparcel·lació del sector TO-3 de la partida de Torrellano del Pla general. [2019/811]  
Per decret de data 16 de gener de 2019, el tinent alcalde d'Urbanisme, Territori i Habitatge, per delegació de 19 de juny de 2015, ha dictat el següent:  
  
Primer  
Assabentar les persones que apareguen com a interessades en l'expedient de projecte de reparcel·lació forçosa del sector TO-3, de la partida de Torrellano del Pla general d'Elx, presentat per la AIU del citat sector, en la seua condició d'agent urbanitzador, i obrir un termini de 15 dies perquè puguen formular i presentar quants documents i justificacions estimen pertinents als seus drets.  
L'expedient complet estarà exposat al públic durant el citat termini en el Servei Jurídic d'Urbanisme de l'Ajuntament d'Elx.  
  
Segon  
Publicar l'edicte en el Diari Oficial de la Generalitat Valenciana i en un diari d'informació general editat a la Comunitat Valenciana.  
  
Tercer  
Notificar aquesta resolució a les persones que figuren com a interessades en l'expedient.  
  
Elx, 25 de gener de 2019.- El tinent alcalde d'Urbanisme, Territori i Habitatge: José Manuel Sánchez Asencio.
Diari Oficial de la Generalitat Valenciana


Sumari del DOGV 8483, del 11-02-2019 (2019/949)

Notificació de la sentència dictada en el judici verbal número 709/2016.
------------------------------------------------------------------------

### Dades del document

Número de DOGV
:   8483

Data del DOGV
:   11-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/949


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 709/2016. [2019/949]  
En aquest procediment de judici verbal seguit a instàncies de Daniel Eres Redolat contra Juan Bautista Miquel Izquierdo s'ha dictat sentència, el tenor literal de la qual és el següent:  
  
«Sentència número 17/2019  
Massamagrell, 31 de gener de 2019  
Carola Soria Piquer, jutgessa del Jutjat de Primera Instància i Instrucció número 1 de Massamagrell, he vist aquestes actuacions del judici verbal número 709/2016, seguides a instàncies de Daniel Eres Redolat, representat pel procurador Miguel Javier Castelló Merino, contra Juan Bautista Miquel Izquierdo, en situació de rebel·lia processal, en base amb els següents,  
Dispositiva  
Estime la demanda formulada a instàncies de Daniel Eres Redolat, representat pel procurador Miguel Javier Castelló Merino, contra Juan Bautista Miquel Izquierdo, en situació de rebel·lia processal, i en conseqüència:  
A) Declare que el mur construït per la part demandada ha anat derrocant un parament propietat i en terreny del demandant;  
B) Declare que el nou mur alçat pel demandat no reuneix les mateixes característiques i condicions que el prèviament existent, que causa danys i perjudicis a l'actor;  
C) Condemne el demandat a indemnitzar a la part actora en la quantitat de 3.381,95 euros, més els interessos legals corresponents, pels danys i perjudicis que suposarà l'enderrocament del mur actual i reconstrucció d'un altre mur, en les condicions i característiques del prèviament existent;  
D) Condemne la part demandada al pagament de les costes del procediment.  
Contra aquesta resolució es pot interposar recurs d'apel·lació en el termini de 20 dies des de la seua notificació, que es resoldrà si escau, per l'Audiència Provincial de València.  
Així, aquesta és la meua sentència, que, jutjant definitivament en primera instància, pronuncie, mane i signe.»  
  
Publicació. L'anterior sentència ha sigut llegida i publicada per la jutgessa que la signa, en el dia de la data mentre celebrava audiència pública, de la qual cosa, com a lletrada de l'Administració de justícia, en done fe.  
  
Atés que el demandat, Juan Bautista Miquel Izquierdo, es troba en parador ignorat, s'expedeix aquest edicte perquè servisca de notificació de forma deguda.  
  
Massamagrell, 31 de gener de 2019.- La lletrada de l'Administració de justícia: María Sofia Parrilla Galdón.